עזרי מעם ה' סיום מסכת גיטין/הדרן/יפית קליימר

גיטין כמקרה בוחן לאתיקה יהודית

**1.דברים כ״ד:א׳**

1. כִּֽי־יִקַּ֥ח אִ֛ישׁ אִשָּׁ֖ה וּבְעָלָ֑הּ

וְהָיָ֞ה אִם־לֹ֧א תִמְצָא־חֵ֣ן בְּעֵינָ֗יו

כִּי־מָ֤צָא בָהּ֙ עֶרְוַ֣ת דָּבָ֔ר

וְכָ֨תַב לָ֜הּ סֵ֤פֶר כְּרִיתֻת֙ וְנָתַ֣ן בְּיָדָ֔הּ וְשִׁלְּחָ֖הּ מִבֵּיתֽוֹ׃

**2. גיטין צ**

אֲמַר לֵיהּ רַב מְשַׁרְשְׁיָא לְרָבָא:

אִם לִבּוֹ לְגָרְשָׁהּ, וְהִיא יוֹשֶׁבֶת תַּחְתָּיו וּמְשַׁמַּשְׁתּוֹ, מַהוּ?

קָרֵי עֲלֵיהּ: ״אַל תַּחֲרֹשׁ עַל רֵעֲךָ רָעָה וְהוּא יוֹשֵׁב לָבֶטַח אִתָּךְ״ (משלי ג:כו)

**3. מצודת ציון - תחרוש.** ענין מחשבה כמו חורשי און (שם ד׳):

**4. רלב"ג - אל תחרוש.** אל תחשוב ותשתדל להביא על רעך רעה והוא יושב לבטח אתך כי זה מגונה מאד:

**5. כד הקמח (רבנו בחיי בר אשר, ספרד מאה 14) שבועות א׳:ט״ז**

*לא תענה* זו מצות לא תעשה שלא לענות עדות שקר. ויכלול שלא יגרש את אשתו לעולם בלשון (משלי ג׳:כ״ט) אל תחרוש על ריעך וגו', והנביא מלאכי אומר (מלאכי ב׳:ט״ז) כי שנא שלח. וכתיב (ירמיהו ג׳:כ׳) אכן בגדה אשה מרעה כן בגדת בי, ויכלול עוד שלא יגרש אונס אנוסתו שנאמר (דברים כ״ב:כ״ט) לא יוכל שלחה כל ימיו, ושלא יעיד בעל עבירה שנאמר (שמות כ״ג:א׳) אל תשת ידך עם רשע. ושלא יעיד קרוב שנא' (דברים כ״ד:ט״ז) לא יומתו אבות על בנים כלומר בעדות בנים וה"ה לשאר קרובים:

**6. רשי , גיטין צ -** מהו - יש עונש בדבר או לא:

**7. חידושי אגדות למהרש"א (רבי שמואל אליעזר הלוי איידלס 1555-1631)**

**אם** לבו לגרש כו' קרי עליה אל תחרוש וגו' נ"ל שדרשו אל תחרוש מלשון שתיקה דהיינו שבלבו לגרשה והוא דר עמה בחיבה שפיו אינו מגלה לבו והוא שקראו חז"ל בנדרים גרושת הלב שאינו מדבר לה בפיו מה שבלבו לגרשה וק"ל:

**8. רמב"ם על משנה גיטין ט׳:י׳**

ב"ש אומרים לא יגרש אדם את אשתו אלא אם כן כו': בית שמאי סומכין במלת ערוה ובית הלל על לשון דבר. ומה שאמר רבי עקיבא אינה הלכה שאם מצא נאה ממנה ישאנה ולא יגרש את זאת והיא לא עברה עבירה כלל והיא מוסכמת למדותיו. הלכה כב"ה:

**9. יבמות ל״ז ב:י׳**

תָּנָא, רַבִּי אֱלִיעֶזֶר בֶּן יַעֲקֹב אוֹמֵר:

לֹא יִשָּׂא אָדָם אִשְׁתּוֹ וְדַעְתּוֹ לְגָרְשָׁהּ, מִשּׁוּם שֶׁנֶּאֱמַר: ״אַל תַּחֲרֹשׁ עַל רֵעֲךָ רָעָה וְהוּא יוֹשֵׁב לָבֶטַח אִתָּךְ״.

**10. משנה תורה, הלכות גירושין י׳:כ״א**

לֹא יִשָּׂא אָדָם אִשָּׁה וְדַעְתּוֹ לְגָרְשָׁהּ. וְלֹא תִּהְיֶה יוֹשֶׁבֶת תַּחְתָּיו וּמְשַׁמַּשְׁתּוֹ וְדַעְתּוֹ לְגָרְשָׁהּ. וְלֹא יְגָרֵשׁ אָדָם אִשְׁתּוֹ רִאשׁוֹנָה אֶלָּא אִם כֵּן מָצָא בָּהּ עֶרְוַת דָּבָר שֶׁנֶּאֱמַר (דברים כד א) ״‎כִּי מָצָא בָהּ עֶרְוַת דָּבָר״‎ וְגוֹ'. וְאֵין רָאוּי לוֹ לְמַהֵר לְשַׁלֵּחַ אִשְׁתּוֹ רִאשׁוֹנָה. אֲבָל שְׁנִיָּה אִם שְׂנֵאָהּ יְשַׁלְּחֶנָּה:

**11. חוקי ח'מורבי**
 142 - אישה כי תשנא את בעלה ואמרה לו - "לא אהיה לך" - בשער, יבדקו את התנהגותה. אם היא נהגה בזהירות ואין בה כל אשם, בעוד שבעלה היה רגיל לצאת, אותה אישה לא תישא בכל עונש. היא תקבל את הנדוניה שלה ותחזור לבית אביה.

143 - אם היא לא הייתה זהירה ונהגה לצאת הרבה וכילתה את רכוש הבית וביזתה את בעלה, אותה אישה תושלך לנהר.

**12. משנה כתובות ה, ז**

המורדת על בעלה, פוחתין לה מכתבתה שבעה דינרין בשבת. רבי יהודה אומר: שבעה טרפעיקין.

**13. כתובות סג, ע"ב**

היכי דמיא מורדת? אמר אמימר : דאמרה "בעינא ליה ומצערנא ליה"(שאומרת אני רוצה אותו וחפצה להיות נשואה לו, אבל אני רוצה לצער אותו) , אבל אמרה "מאיס עלי" - לא כייפינן לה(אם היא אומרת "מאוס הוא עלי"- אין כופין אותה).

**14. כתובות מן הגניזה, המתוארכות למאות העשירית והאחת עשרה לספירה, מופיעות התניות דוגמת זו:**

 ואין הדה עזיזה כלתה תסני להדן מבשר בעלה ולא תצבי בשותפותיה ]ואם עזיזה, כלה זו, תשנא לזה, מבשר )שֵם הבעל( בעלה, ולא תרצה בשותפותו[ ]...[ ונפקה על פום בית דינה ועל דעתיהון ]ותצא על פי בית הדין ועל דעתם[

ואן הדה רחל כלתא תשנא להדן נתן בעלה ולא תרצי בשותפתיה ]ואם רחל, כלה זו, תשנא לזה, נתן בעלה, ולא תרצה בשותפותו[ תהוה מאבדה מאוחר מהרה ותיסוב מה דאעלת ולא תהוה נפקא אלא על פי בית דינא ]תאבד )היינו, תפסיד( את המוהר ה"מאוחר" ותיטול מה שהכניסה )לבית בעלה בנישואיה(, ולא תהא יוצאת אלא על פי בית הדין[

**15. ר' חיים פלאג'י, חיים ושלום, ב, איזמיר: דפוס ן' ציון רודיטי, תרל"ב, אבן העזר קיב, קמח ע"ב**

כל שנראה לבית דין שהיה זמן הרבה נפרדים ואין להם תקנה, אדרבא: צריך השתדלות הרבה להפרידם זה מזה ולתת גט, כדי שלא יהיו חוטאים חטאים רבים, אחד האיש ואחת האישה ]...[ והנני נותן קצבה וזמן לדבר הזה, דאם ]שאם[ יארע איזה מחלוקת בין איש לאשתו, וכבר נלאו לתווך השלום ואין להם תקנה, ימתינו עד זמן ח"י ]שמונה עשר[ חדשים. ואם בינם לשמים נראה לבית דין שלא יש תקווה לשום שלום ביניהם יפרידו הזוג, ולכופם לתת גט עד שיאמרו רוצה אני בדבר האמור.

**16. תוספתא מסכת סוטה (ליברמן) פרק ה הלכה יא**

המקדש את האשה מפני שהוא בוש מאביה מאחיה מקרוביה לסוף שקוברתו **וכן היא** שנתקדשה לו מפני שהיא בושה מאביו מאחיו ומקרוביו לסוף שקוברה היה ר' מאיר אומ' הנושא אשה שאינה הוגנת לו עובר משם חמשה לאוין משם בל תקום ומשם בל תטור בל תשנא את אחיך בלבביך ואהבת לרעך כמוך וחי אחיך עמך ולא עוד אלא שמבטל פריה ורביה מן העולם.

**17. מסכתות קטנות מסכת אבות דרבי נתן נוסחא א פרק כו ד"ה רבי עקיבא**

רבי עקיבא אומר כל הנושא אשה שאינה מהוגנת לו עובר משום חמשה לאוין משום לא תקום (ויקרא י"ט י"ח) ומשום לא תטור (שם י"ח) ומשום לא תשנא אחיך בלבבך (שם י"ז) ומשום ואהבת לרעך כמוך (שם י"ח) ומשום וחי אחיך עמך (שם כ"ה ל"ו) מתוך ששונא אותה רוצה הוא שתמות ונמצא מבטל פריה ורביה מן העולם:

**18. קדושין מ"א א':** אמר רב יהודה אמר רב, אסור לאדם לקדש את האשה עד שיראנה, שמא יראה בה דבר מגונה ותתגנה עליו והתורה אמרה ואהבת לרעך כמוך.

**19. נדה י"ז א'**:אמר רב חסדא, אסור לאדם לשמש מטתו ביום, שנאמר ואהבת לרעך כמוך, מאי משמע, אמר אביי שמא יראה בה דבר מגונה ותתגנה עליו

**20. ילקוט שמעוני תורה פרשת כי תצא רמז תתקלג ד"ה כי יקח איש**

כי יקח איש אשה ובא אליה ושנאה, ר' יהודה אומר אם בא אליה לוקה ואם לאו אינו לוקה, [ושנאה] מכאן אתה אומר עבר אדם על מצוה קלה סופו לעבור על מצוה חמורה, עבר אדם על ואהבת לרעך כמוך סופו לעבור על לא תקום ולא תטור ועל לא תשנא את אחיך וחי אחיך עמך עד שבא לידי שפיכות דמים, לכך נאמר כי יקח איש אשה ושנאה

**21. מסכת חגיגה דף ה ע"ב**

"(ירמיהו יג, יז) [וְאִם לֹא תִשְׁמָעוּהָ בְּמִסְתָּרִים תִּבְכֶּה נַפְשִׁי מִפְּנֵי גֵוָה] וְדָמֹעַ תִּדְמַע וְתֵרַד עֵינִי דִּמְעָה כִּי נִשְׁבָּה עֵדֶר ה'.

אמר רבי אלעזר: שלש דמעות הללו למה?

אחת - על מקדש ראשון, ואחת - על מקדש שני, ואחת - על ישראל שגלו ממקומן".